Izvor: Čitalac N1

U Sabornoj crkvi u Novom Sadu danas je organizovana pričest građana. Kako se vidi na snimku koji je televiziji N1 poslao jedan od gledalaca, veliki broj građana stajao je u redu ispred crkve, a svi su se pričešćivali istom kašičicom, uprkos upozorenjima i merama koje su donete kako bi se sprečilo širenje epidemije koronavirusa.

Služba je vršena samo dan nakon što je poglavar Srpske pravoslavne crkve patrijarh Irinej pozvao sveštenstvo da bogosluženja prilagode odlukama Vlade Srbije, koje između ostalog podrazumevaju i zabranu okupljanja više od pet osoba na jednom mestu.

Izvor: RTV

Službu koja je počela jutros oko 10 časova, a na kojoj je tek po koji vernik nosio zaštitnu masku, prenosio je i pokrajinski javni servis - Radio televizija Vojvodine.

Izvor: Čitalac

Sve vesti o koronavirusu pratite u Blogu uživo i na posebnoj stranici Koronavirus.